ՀԱՎԵԼՎԱԾ

Եվրասիական տնտեսական հանձնաժողովի խորհրդի   
2017 թվականի դեկտեմբերի 20-ի թիվ 3 հանձնարարականի

**ՑԱՆԿ**

Եվրասիական տնտեսական միության անդամ պետությունների գերակա ճյուղերի համատեղ արտադրված արտադրանքը երրորդ երկրների շուկաներ առաջ մղելուն ուղղված միջոցառումների

1. Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) զարգացման ինստիտուտների, զարգացման միջազգային բանկերի հետ համատեղ՝ Առեւտրի համաշխարհային կազմակերպության նորմերին եւ կանոններին համապատասխանող՝ ֆինանսական աջակցության միջոցների ընդլայնման, ֆինանսական ծառայությունների մատչելիության ապահովման մեխանիզմների, ինչպես նաեւ անդամ պետությունների գերակա ճյուղերի համատեղ արտադրված արտադրանքը (այսուհետ՝ արտադրանք) երրորդ երկրների շուկաներ առաջ մղելու հետ կապված ոչ ֆինանսական աջակցության միջոցների մշակում՝ ներառյալ այդ արտադրանքն արտադրողներին այն ծախսերի մի մասը փոխհատուցելու հարցի մշակումը, որոնք կապված են՝

արտահանման կողմնորոշում ունեցող արտադրանքը մշակելու՝ գիտահետազոտական եւ փորձարարակոնստրուկտորական աշխատանքների հետ.

արտահանման կողմնորոշում ունեցող արտադրանքն արտադրելու համար վարկերի տոկոսադրույքի հետ.

արտադրանքի արտադրության մեջ առաջատար մեթոդիկաների եւ որակի կառավարման համակարգերի ներդրման հետ՝ միջազգային ստանդարտների հիման վրա.

ցուցահանդեսատոնավաճառային եւ էքսպոզիցիոն գործունեությանը մասնակցելու հետ:

2. Երրորդ երկրների տարածքներում, այդ թվում՝ այն երկրների, որոնց հետ կնքվել են կամ նախատեսվում է կնքվել համաձայնագրեր՝ մի կողմից Միության ու անդամ պետությունների եւ մյուս կողմից՝ երրորդ երկրների միջեւ ազատ առեւտրի գոտիների ստեղծման մասին, համատեղ ենթակառուցվածքի (կոոպերացիայի զարգացման եւ արտադրական համագործակցության տեսանկյունից հեռանկարային հավաքման արտադրությունների, սպասարկման ծառայության կենտրոնների, առեւտրի տների) ստեղծման հարցի մշակումը:

3. Անդամ պետությունների տրանսպորտային-լոգիստիկ եւ նավահանգստային ենթակառուցվածքի օգտագործման հնարավորության մշակումը՝ երրորդ երկրների շուկաներ արտադրանքի մատակարարումն օպտիմալացնելու համար:

4. Միության մաքսային տարածքում համատեղ փորձարկման լաբորատորիաների եւ կենտրոնների ստեղծման, երրորդ երկրների փորձարկման լաբորատորիաների եւ կենտրոնների հետ համագործակցության զարգացման հնարավորության սահմանումը՝ երրորդ երկրներում արտադրանքի համապատասխանության հաստատմանն աջակցելու նպատակով:

5. Անդամ պետությունների՝ արտահանման աջակցության ծառայություններ մատուցելու համար լիազորված կազմակերպությունների, երրորդ երկրներում անդամ պետությունների առեւտրային ներկայացուցչությունների մասնակցությամբ՝ արտադրանք արտադրողների տեղեկատվական-խորհրդատվական աջակցության ոլորտում փոխգործակցության մեխանիզմի սահմանում, այդ թվում՝ հետեւյալի վերլուծության անցկացում՝

երրորդ երկրների հեռանկարային շուկաներ (շուկայի ներուժի եւ թիրախային հաճախորդների գնահատում), երրորդ երկրի օրենսդրության՝ ներմուծվող արտադրանքին ներկայացվող պահանջներ (սերտիֆիկացմանը, լիցենզավորմանը ներկայացվող պահանջները, ներմուծման մաքսատուրքերի չափը, հնարավոր արգելքներն ու սահմափակումները).

Միության ընդհանուր շուկա՝ նոր արտադրանք ստեղծելու եւ նոր շուկաներ յուրացնելու նպատակներով ավելացված արժեքի միջազգային շղթաներում ազգային արտադրողներին ներառելու համար հեռանկարային ուղղություններ սահմանելու նպատակով:

———————